ગોડમેન અંગ્રેજી શબ્દ છે, પણ તેનો અર્થ એજ થાય છે, જ્યારે આપણે બાપુ કે બાબા કહેતા ફરીએ છીએ. ભગવાનનો માણસ જે ભગવાનની સાથે તમારો સીધો સંપર્ક કરી આપે કે ન કરી આપે પણ તમને જીવન માટે સતત આશાવાદી બનાવે. તમારી તકલીફોને દૂર કરવાની કે સપનાઓને સાચા પાડવાની આશા જગાડે. રામરહીમ તો પોતાને ભગવાનનો મેસેન્જર કહેવડાવતો હતો. કેટલાક ભક્તો માટે તો તે ભગવાન જ હતો. આસારામ પણ અનેકોને માટે ભગવાન હતો એટલે જ જ્યારે તેમના પર બળાત્કારનો ગુનો સાબિત થયો અને તે માટે સજા થઈ તો પણ એમના ભક્તોને વિશ્ર્વાસ ન બેઠો કે તેમના ભગવાન કોઈ ગુનો કરી શકે. તેમના માટે તો આસારામ આજે પણ નિર્દોષ છે. કારણ કે જો તેઓ માની લે કે એ લોકો જેમને પૂજતા હતા તે વ્યક્તિ ભગવાન નથી તો તેમનો આત્મવિશ્ર્વાસ તૂટી પડે. તેમના જીવનની દરેક ઈચ્છાઓનો આધાર તૂટી પડે. હકીકતમાં તેઓ માનસિક રીતે આશારામ પર ટીંગાઈ ગયા હોય છે. એ એક ખૂટો છે જ્યાં તેઓ શ્રદ્ધાના જોરે